[{"text_idx": "#000002", "text": "Profesoro emerita Bo Sandelin el Gotenburga Universitato publikigis en 2013 biografion de d-ro Zamenhof sub la titolo Esperanto \u2013 dro\u0308mmen om ett va\u0308rldspra\u030ak (revo pri la mondlingvo). G\u0302i estas tiom grava kaj interesa legaj\u0302o, ke mi sukcesis c\u0302iam deponi g\u0302in hejme c\u0302e mana distanco en plene videbla loko."}, {"text_idx": "#000005", "text": "Ankorau\u0306 hodiau\u0306 iuj miras, ke oni havas literaturon en Esperanto. Profesoro Sandelin aludas al la sveda lingvisto Mikael Parkvall, kiu tre detale traktas esperantlingvan eldonadon. Statistikoj montras, ke dum la periodo 1991\u20132012 oni eldonis 4345 librojn en au\u0306 pri Esperanto. Tio signifas proksimume 200 verkojn jare. Bedau\u0306rinde oni ne g\u0302enerale trovas ilin en ordinaraj librovendejoj. Tiu c\u0302i prezentata eldonaj\u0302o s\u0302ajnas esti tre bona ilo por la ekstermovada informado. Espereble g\u0302i trovos sian vojon al multaj librovendejoj kaj bibliotekoj en Nordio. Unuopuloj povas per siaj demandoj kaj rekomendoj facile antau\u0306enigi la aferon."}]